19. Anlægsbevilling til ny børnehave og vejadgang ved [adresse] i Hinnerup (Åben)
Tidl. politisk behandling ØK, 18.02.25, pkt. 6
Forventet sagsgang
BS-U, TM-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 17,2 mio. kr. til 
opførelse af en ny permanent naturbørnehave ved [adresse] i Hinnerup. Projektet 
omfatter også en ny vejadgang, cykelsti, parkeringspladser, optimering af områdets 
interne stier samt nedrivning af bebyggelse og sanering af området i forlængelse af opførelsen af den nye 
børnehave.
Sagen er en genoptagelse af den sag, som blev behandlet i Økonomiudvalget 18. februar 2025. Her blev 
det besluttet, at sagen skulle behandles på ny i Børne- og Skoleudvalget med særlig fokus på at få 
genvurderet garderobeforholdene set i lyset af funktionen som naturbørnehave. I den forbindelse 
bemærkes, at børnene forventes at tilbringe det meste af dagen ude i de naturskønne omgivelser.
På den baggrund har Børn og Kultur genvurderet garderobeløsningen og fremlægger her et forslag om 
udvidelse af Christopher Clausen, som øger anlægsudgiften med 0,4 mio. kr. 
Der er afsat i alt 18 mio. kr. i 2024, 2025 og 2026 til realisering af en helhedsplan for [adresse] 
Spejdercenter og etablering af børnehave i området. Herudover er der afsat 2,2 mio. kr. på 
jordforsyningsbudgettet.
Teknik og Miljø og Børn og Kultur har i samarbejde med den eksterne rådgiver Proces Arkitekter udarbejdet 
vedlagte dispositionsforslag for det kommende byggeri. Forslaget omfatter omdannelse af den kommunalt 
ejede bygning, ’Skovhytten’, der i dag fungerer som besøgssted for en naturbørnehavegruppe fra 
daginstitutionen [adresse]. Derudover tilbygges ca. 300 nye m2,, hvorefter den nye daginstitution får et 
samlet areal på ca. 400 m².  
Den nye børnehave, der skal rumme i alt ca. 90 børnehavebørn, vil være en naturbørnehave med fire 
grupperum, garderober, toiletter og personalefaciliteter. Bygningen vil blive opført med træhegn omkring 
legearealerne, en lille bålplads og skur. Det indhegnede legeareal vil have udstyr i naturmaterialer, og kun 
i mindre omfang traditionelle legeredskaber. Udvendigt beklædes den nye børnehave med sorte, lodrette 
træfacader med termowood og tagpaptag. Hele området [adresse] har karakter af naturområde, og dele 
af arealet mod øst er omfattet af fredskovspligt. 
Vejprojektet omfatter etablering af ny vejadgang fra [adresse], med højre og venstresvingsbane på [adresse] 
samt en cykelsti og en parkeringsplads med minimum 40 pladser. 
Byggeriet af børnehaven planlægges udbudt i fagentreprise i maj 2025 med forventet byggeperiode fra 
august 2025 til juni 2026. Den nye børnehave forventes at være klar til brug den 1. august 2026.  
Sideløbende med byggeriet af børnehaven vil der blive anlagt vejadgang, cykelsti og parkeringsplads. Den 
eksisterende adgangsvej anvendes som byggevej i anlægsfasen. 
[adresse]: EMN-2024-01324
Dok-ID: 3831399
Sagsbehandler: abs
Byråd
25. marts 2025  19:00
Byggepladsen og anlægget af vejadgangen vil være indhegnet i bygge- og anlægsperioden, så 
”Skovhytten” kan benyttes af [adresse] i byggefasen. Der vil dog være en kort periode på ca. en uge i 
foråret 2026, hvor skovhytten ikke vil være tilgængelig, da den nye bygning skal kobles sammen med 
skovhytten. Byggestøj vil kunne forekomme i perioder i både anlægs- og byggefasen. 
VURDERING
Børn og Kultur vurderer, at der som følge af befolkningsvæksten i særligt den østlige del af kommunen er 
behov for at oprette flere nye børnehavepladser. Hvis byggeriet gennemføres som planlagt, vil det bidrage 
til at afhjælpe kapacitetspresset på tre-fem års området i anvisningsområde Hinnerup (Hinnerup, [adresse], 
Bente Lund) og sikre, at Favrskov Kommune kan leve op til pasningsgarantien. 
Byggeriet vil skabe et spændende og attraktivt dagtilbud af høj kvalitet, hvor naturen bliver 
omdrejningspunktet. Forskning viser, at det at bruge naturen som pædagogisk læringsrum fremmer børns 
trivsel, udvikling og læring. 
Realiseringen af helhedsplanen for området – udover selve børnehaven - gennemføres i dialog med Lokale 
og Anlægsfonden. I den forbindelse forventes brug af rådgiver til at sikre størst mulig genanvendelse af 
eksisterende bygninger (fundamenter, kloakering, byggematerialer m.v.). Dette sker dels for at sikre den 
mindst mulige klima-/energibelastning; dels for at muliggøre medfinansiering fra eksterne fonde.
Efter Økonomiudvalgets behandling 18. februar 2025 har Børn og Kultur genvurderet garderobeløsningen 
med henblik på at skabe den bedst mulige modtagelse/afhentning af børn, samt en smidig hverdag for børn 
og personale i naturbørnehaven. 
Den dispositionsplan, som var med sagen i februar måned 2025, lagde op til at børnene ankommer i 
Ritt Hansen midt i den samlede institution. Her tages udesko/-støvler af og hænges på støvleknager, 
hvorefter børnene går til deres garderober, hvor deres øvrige overtøj og skiftetøj opbevares. 
Garderobeløsningen suppleres af udeknager, hvor overtøj og turtasker kan hænges i løbet af dagen. De 
hidtidige hverdag for børnehavebørnene på [adresse] (samt erfaringer fra blandt andet skovbørnehaven 
på [adresse] i Hadsten) viser at både børn, forældre og medarbejdere har stor glæde  af, at alle børn 
har deres egen turtaske med skiftetøj, madpakke m.v., som hænges på institutionens udeknage. 
Med henblik på at forbedre den samlede garderobeløsning udvides garderobearealet, jf vedlagte bilag 
’Dispositionsplan med udvidelse’. Her udvides garderobearealet, således, at lokale ’A 0.9 Børnetoilet’ 
rykkes mod syd. Dermed udvides det samlede garderobeareal med 16 m2. 
Denne udvidelse vil medføre, at det overdækkede udeareal reduceres tilsvarende. For at imødekomme 
behovet for overdækket udeareal, foreslås det, at den terrasse, som løber langs bygningens sydvæg, 
overdækkes. Dermed vil begge sydvendte grupperum få direkte adgang til en sydvendt overdækket 
terrasse. 
Den foreslåede udvidelse af Christopher Clausen med 16 m2 vil forøge anlægsudgiften med cirka 350.000 
Kroner. Dertil kommer merudgiften ved at overdække den sydvendte terrasse, som vil koste ca. 50.000 kr. 
Hvis byrådet godkender dispositionsplanen med den beskrevne udvidelse, kan projektet realiseres med en 
mindre forsinkelse i forhold til den tidsplan, som var vedlagt sagen i februar måned 2025, således at 
institutionen forventes at være klar til brug i august måned 2026. 
ØKONOMI
Der er i Budget 2024-27 (A-309) og Budget 2025-28 (A-306) afsat et samlet rådighedsbeløb på 20,2 mio. 
kr. fordelt med 2 mio. kr. i 2024, 10 mio. kr. i 2025 og 6 mio. kr. i 2026, samt 2,2 mio. kr. på 
jordforsyningsbudgettet. Der søges nu om anlægsbevilling på i alt 16,8 mio. kr. fordelt med:

5,55 mio. kr. til vejadgang, cykelsti og parkeringsplads mv. finansieret af rådighedsbeløb i budget 
2025-26 (3,35 mio. kr.) og 2,2 mio. kr. afsat på jordforsyningsbudgettet. 

9,9 mio. kr. til anlæg af børnehaven, finansieret af rådighedsbeløbet i 2024 (2 mio. kr.), 6,65 mio. kr. i 
2025 og 1,25 mio. kr. i 2026. 

1,35 mio. kr. til nedrivning, sanering af området og optimering af de interne stier inkl. 300.000 kr. til 
rådgivning vedrørende delvis genanvendelse af eksisterende bygninger (fundamenter, kloakering, 
spær, byggematerialer mv.) finansieret af det afsatte rådighedsbeløb i 2025. 
Herefter resterer der 3,4 mio. kr. til realisering af helhedsplanen for [adresse]. Helhedsplanens 
gennemførelse realiseres i samarbejde med Moselund-spejderne og gennem supplerende ekstern 
fondsfinansiering.
Hvis anlægsforslaget godkendes som beskrevet, vil der være forhåndsprioriteret 2,6 mio. kr. i Budget 2026-
29.
I forbindelse med udformningen af dispositionsforslaget er der fundet en samlet varme- og 
ventilationsløsning, som medfører, at byggeriet bliver 685.000 kr. dyrere end forudsat. Merudgiften foreslås 
finansieret af anlægsmidler på Ejendomscentrets puljer. Udgiften til det samlede byggeri andrager herefter 
10,585 mio. kr.
I budget 2025-28 er der fra 1. juli 2026 afsat en årlig nettoudgift på 300.000 kr. til bygningsdrift, samt øgede 
faste driftsudgifter på dagtilbudsområdet på 145.000 kr. Derudover er der en driftsudgift på netto 150.000 
kr. i 2026 til ansættelse af en daglig leder og personalegruppe i perioden op til ibrugtagning af institutionen.
 
De afledte driftsudgifter til vejadgang, cykelsti og parkeringsplads vurderes at udgøre 77.500 kr. årligt fra 
2026 og frem. Beløbet dækker udgifter til service og vedligeholdelse af belysning, beplantning, fejning og 
vinterbekæmpelse. Dette beløb indarbejdes i den tekniske budgetlægning for 2026-29.
Børn og Kultur foreslår, at udgifterne til at udvide garderobearealet finansieres af puljen ”Midlertidige og 
fleksible løsninger på dagtilbuds-område” (A-307), hvor der resterer et rådighedsbeløb i 2025 på i alt 2 mio. 
kr. Merudgiften til at overdække af den sydvendte terrasse foreslås finansieret af rådighedsbeløbet til 
realisering af helhedsplan for [adresse]. 
INDDRAGELSE
Dispositionsforslaget, herunder den seneste udvidelse af Christopher Clausen og overdækningen af terrassen 
mod syd er udarbejdet i dialog med ledelsen og medarbejderrepræsentant fra daginstitutionen [adresse].  
Byrådet godkendte 28. januar 2025 Lokalplan nr. 430 [adresse] naturcenter og tillæg nr. 18 til 
Kommuneplan 2021-32 efter offentlig høring. Kommunen har været i dialog med Wefri A/S, som ejer af 
skovarealet matr.nr. 2al, [adresse], [adresse], der skal afgive areal til etablering af vejudvidelsen på 
[adresse]. Ejeren vil blive løbende orienteret om anlægsarbejdet.
Der har løbende været dialog med Grundejerforeningen Haldumgård, samt de nærliggende ejendomme på 
[adresse], og det er aftalt, at der afholdes et dialogmøde, når der foreligger et færdigt skitseprojekt for 
vejadgang, cykelsti og parkeringsplads.
INDSTILLING
Direktøren for Børn og Kultur og direktøren for Teknik og Miljø indstiller til Byrådet:
1.
At dispositionsforslaget med den beskrevne udvidelse af Christopher Clausen med 16 m2 godkendes.
2.
At Byrådet godkender en anlægsbevilling på i alt 17,2 mio. kr. til den nye børnehave, vejadgang, 
cykelsti og parkeringsplads samt nedrivning og sanering af området, herunder rådgivning, og 
optimering af de interne stier finansieret af de afsatte rådighedsbeløb i 2024 og 2025 og 2,6 mio. kr. 
af de afsatte rådighedsbeløb i 2026 samt af rådighedsbeløbet afsat på jordforsyningsbudgettet. 
3.
At godkende en udvidelse af driftsbudgettet for vejvedligeholdelse på 77.500 kr. årligt fra 2026, der 
indarbejdes i den tekniske budgetlægning for 2026-2029.
4.
At Teknik og Miljø bemyndiges til at gennemføre arealerhvervelse fra matr.nr. 2al, [adresse], 
[adresse] i nødvendigt omfang ved frivillige aftale med lodsejer, eller hvis dette ikke kan opnås, til at 
gennemføre åstedsforretning med henblik på ekspropriation. 
BESLUTNING
Børne- og Skoleudvalget, 4. marts 2025:
Fraværende: Carsten Nilsson
Indstilles godkendt. 
Teknik- og Miljøudvalget, 5. marts 2025:
Fraværende: Ingen
Indstilles godkendt. 
Økonomiudvalget, 18. marts 2025:
Fraværende: Ingen
Indstilles godkendt.
Byrådet, 25. marts 2025:
Fraværende: Lennarth Kjeldsen
Godkendt.
Bilag

Proces Arkitekter, dispositionsforslag, 27.2.2025 (3868653)

Bodil Jepsen, udvidelse af [adresse] og adgangsvej, 18.12.2024 (3851875)
